CELEX: 62020TN0649
Language: lt
Date: 2020-10-27 00:00:00
Title: Byla T-649/20: 2020 m. spalio 27 d. pareikštas ieškinys byloje Bendroji įmonė Clean Sky 2 / NG

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/65
            
         
      2020 m. spalio 27 d. pareikštas ieškinys byloje Bendroji įmonė Clean Sky 2 / NG
      
      (Byla T-649/20)
      (2020/C 433/80)
      Proceso kalba: italų
      
         Šalys
      
      
         Ieškovė: Bendroji įmonė Clean Sky 2, atstovaujama advokato M. Velardo ir B. Mastantuono
      
         Atsakovas: NG
      
         Reikalavimai
      
      Ieškovė Bendrojo Teismo prašo:
      
                  —
               
               
                  priteisti iš atsakovo sumokėti Bendrajai įmonei Clean Sky 2168 062,23 EUR sumą, remiantis dotacijos susitarimu Nr. 632420 „FIMAC, FAST impact cross-analysis methodology for Composite leading edge Structures“, sudarytu vykdant Europos Sąjungos septintąja pagrindų programą, su 3,5 % dydžio palūkanomis, Europos centrinio banko taikomomis pagrindinėms refinansavimo operacijoms; palūkanos skaičiuojamos nuo 2019 m. liepos 13 d. iki realaus sumokėjimo dienos,
               
            
                  —
               
               
                  priteisti iš atsakovo bylinėjimosi išlaidas šiame procese.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi tokiu pagrindu:
      Atsakovas neįvykdė sutartinių įsipareigojimų, nes nepadengė netinkamomis finansuoti pripažintų personalo išlaidų sumos. Todėl 2019 m. liepos 12 d. ieškovė išdavė debeto avizą dėl 168 062,23 EUR sumos, jau išmokėtos bendrovei Alpha Consulting Service Srl, kuri buvo pašalinta iš įmonių registro. Pagal Italijos teisę atsakovas atsakingas už bendrovės Alpha Consulting Service Srl sutartinių įsipareigojimų neįvykdymą, nes yra šios iš įmonių registro pašalintos bendrovės dalininkas, likvidatorius ir atstovas. Po to, kai buvo išduota debeto aviza, pateikti bendrovės prieštaravimai yra bendro pobūdžio, neišsamūs ir be įrodymų, taigi iš esmės atrodo nepagrįsti. Vadinasi, ieškovė turi teisę reikalauti grąžinti ir padengti pervestą sumą su palūkanomis už vėlavimą.